
บันทึกรายงานการประชุมสภาองค์การบริหารส่วนตำบลกะหรอ
สมัยสามัญ     สมัยที่ 2    ครั้งที่  2   ประจำปี 2559
วันจันทร์    ที่  30  พฤษภาคม   2559  เวลา 13.30 น.
ณ  ห้องประชุมสภาองค์การบริหารส่วนตำบลกะหรอ

ผู้ขาดประชุม

1. นายมงคล  ทองคำ   ส.อบต. หมู่  7
เริ่มประชุม  เวลา
  13.30 น.
เรื่องก่อนระเบียบวาระการประชุม
	นางสุชาดา  ทองคงแก้ว
เลขานุการสภาฯ
	เรียนท่านประธานสภาองค์การบริหารส่วนตำบลกะหรอ  ท่านนายก อบต.กะหรอ  คณะผู้บริหารสมาชิกสภาองค์การบริหาร
ส่วนตำบลกะหรอ ท่านสารวัตรกำนัน  ท่านผู้ใหญ่บ้าน ประชาคมหมู่บ้านและผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยสามัญ  สมัยที่  2  ครั้งที่  2 ประจำปี  2559 ขณะนี้มีสมาชิกสภาอบต. กะหรอ มาลงชื่อจำนวน  16 ท่าน ถือว่าครบองค์ประชุม ขอเรียนเชิญท่านประธานสภา อบต. กะหรอ ได้จุดรูป-เทียนเพื่อ  บูชาพระรัตนตรัยต่อไป  เชิญค่ะ


	นายสานนท์  หีดเสน
ประธานสภาฯ
	(จุดธูป-เทียน บูชาพระรัตนตรัย)

	นางสุชาดา  ทองคงแก้ว
เลขานุการสภาฯ
	เรียน ท่านประธานสภาองค์การบริหารส่วนตำบลกะหรอ  ก่อน 
การประชุมสภาองค์การบริหารส่วนตำบลกะหรอ  ดิฉันขออ่าน
หนังสือที่ นศ 0023.18/1353  เรื่องขอขยายเวลาประชุมสภา   องค์การบริหารส่วนตำบลกะหรอ  สมัยสามัญ  สมัยที่  2  ประจำปี  2559 ตามที่แจ้งว่า  อบต.กะหรอมีความจำเป็นต้องพิจารณาให้ความเห็นชอบร่างแผนยุทธศาสตร์การพัฒนา (พ.ศ. 2560- 2564) และพิจารณาร่างแผนพัฒนาสามปี  (พ.ศ. 2560-2563) แต่ไม่สามารถพิจารณาได้ทันภายในระยะเวลาที่กำหนดตามประกาศกำหนดประชุม สภาองค์การบริหารส่วนตำบลกะหรอ สมัยสามัญ  สมัยที่ 2 ประจำปี  พ.ศ.  2559  ซึ่งจะครบกำหนดในวันที่  24  พฤษภาคม  2559  จึงขอขยายเวลาประชุมสภาองค์การบริหารส่วนตำบลกะหรอ  สมัยสามัญ  สมัยที่  2  ประจำปี  2559  ออกไปอีก  15  วันนั้น  อำเภอพิจารณาแล้ว  อาศัยอำนาจตามความในมาตรา  53  แห่งพระราชบัญญัติสภาตำบลและองค์การบริหารส่วนตำบล  พ.ศ.  2537  แก้ไขเพิ่มเติมถึง (ฉบับที่ 6 ) พ.ศ. 2552  จึงอนุญาตให้ขยายเวลาประชุมสภาองค์การบริหารส่วนตำบลกะหรอ  สมัยสามัญ  สมัยที่  2  ประจำปี  2559  มีกำหนด  15 วัน  นับตั้งแต่ วันที่  25  พฤษภาคม  2559  เป็นต้นไป  จึงเรียนมาเพื่อทราบและดำเนินการต่อไป
ขอแสดงความนับถือ  นายอเนกพันธ์  เพชรพลอย   นายอำเภอนบพิตำ
โอกาสนี้  ขอเรียนท่านประธานสภาองค์การบริหารส่วนตำบล
กะหรอได้ดำเนินการประชุมตามระเบียบวาระต่อไป  เชิญค่ะ

	นายสานนท์  หีดเสน
ประธานสภาฯ
	ครับ ขอสวัสดีท่านนายก  คณะผู้บริหาร  สมาชิกผู้ทรงเกียรติ
ท่านสารวัตรกำนัน  ท่านผู้ใหญ่บ้าน  ท่านประชาคม  และผู้เข้าร่วมประชุมทุกท่าน  สำหรับวันนี้เป็นการประชุมสมัยสามัญ สมัยที่  2   ครั้งที่  2  ประจำปี  2559  นะครับ  ขอขอบคุณทุกท่านนะครับสำหรับการเข้าร่วมประชุม  ซึ่งวันนี้มีระเบียบวาระการประชุมดังนี้ 
ระเบียบวาระที่  1  เรื่องที่ประธานแจ้งที่ประชุมทราบ
ระเบียบวาระที่  2  เรื่องรับรองรายงานการประชุมสมัยสามัญ  สมัยที่  2  เมื่อวันที่  23   พฤษภาคม  2559 
ระเบียบวาระที่  3  เรื่องเพื่อพิจารณา
3.1  พิจารณาร่างแผนพัฒนาสามปี  (พ.ศ. 2560- 2562)
3.2  พิจารณาอนุมัติโอนเงินงบประมาณ
3.3  พิจารณาแก้ไขเปลี่ยนแปลงปริมาณงานโครงการปรับปรุงถนนสายประชา-อารีย์ หมู่ที่  5
3.4  พิจารณาอนุมัติจ่ายขาดเงินสะสม
ระเบียบวาระที่ 4 เรื่องอื่น ๆ


	ระเบียบวาระที่ 1
	เรื่องที่ประธานแจ้งให้ที่ประชุมทราบ


	นายสานนท์  หีดเสน
ประธานสภาฯ
	- ขอให้ประชาสัมพันธ์  กำหนดการรับเงินเบี้ยยังชีพ  ผู้สูงอายุ/คนพิการ ขององค์การบริหารส่วนตำบลกะหรอ   ประจำเดือน  มิถุนายน 2559  ทำการจ่ายวันอังคาร   ที่ 7  เดือนมิถุนายน  2559  ตามเอกสารที่ทุกท่านได้รับไปแล้วนะครับ  ในแต่ละหมู่บ้าน ตามวัน  เวลา  และสถานที่ ที่แจ้งไว้นะครับ


	ระเบียบวาระที่ 2
	เรื่องรับรองรายงานการประชุมสภา  อบต.กะหรอ  สมัยสามัญ สมัยที่ 2 เมื่อวันที่  23  พฤษภาคม  2559  
   

	นายสานนท์  หีดเสน
ประธานสภาฯ
	ครับ  ทุกท่านได้รับเอกสารบันทึกรายงานการประชุม  ครบแล้วนะครับ  ผมขอเวลาทุกท่านได้ดูเอกสารรายงานการประชุม  เพื่อศึกษารายละเอียด  ประมาณ  5  นาที  ครับ  เพื่อทำความเข้าใจนะครับ  เชิญครับ
ครับ  สมาชิกทุกท่านคงเข้าใจในเอกสารแล้วนะครับ   ไม่ทราบว่า  สมาชิกท่านใดต้องการแก้ไข  เปลี่ยนแปลง หรือเพิ่มเติมเอกสาร  ข้อความ  ใดบ้าง  เชิญได้ครับ   
มีหรือไม่ครับ   ถ้าไม่มีก็ถือว่า  ที่ประชุมรับรองรายงานการประชุม  นะครับ


	ระเบียบวาระที่ 3
	3.1  พิจารณาร่างแผนพัฒนาสามปี  (  พ.ศ. 2560 -  2562 )  


	นายสานนท์  หีดเสน
ประธานสภาฯ
	สำหรับเรื่องการพิจารณาร่างแผนพัฒนาสามปี ขอเชิญท่านผู้บริหารครับ


	นายมนัสพงค์  สุทธิเดช
นายก อบต.กะหรอ
	สำหรับโครงการที่บรรจุอยู่ร่างแผน 3 ปี (พ.ศ.2560-2562) ซึ่งบรรจุอยู่ในแผนปี 2560 มีดังต่อไปนี้
1. ยุทธศาสตร์การพัฒนาด้านโครงสร้างพื้นฐาน
    1.1 ก่อสร้าง ปรับปรุง บำรุงรักษาถนน สะพาน ทางเท้า ท่อระบายน้ำ จำนวน 42 โครงการ

    1.2 ก่อสร้าง ขยายเขตไฟฟ้าพื้นฐาน ปรับปรุง    บำรุงรักษา ซ่อมแซม ขยายเขตไฟฟ้าสาธารณะ จำนวน  5 โครงการ
2. ยุทธศาสตร์การพัฒนาด้านเศรษฐกิจ
    2.1  ส่งเสริมการประกอบอาชีพและยกระดับรายได้  จำนวน 2 โครงการ

   2.2  สนับสนุนส่งเสริมสร้างความเข้มแข็งในภาคเกษตรและให้ความรู้ในเรื่องเศรษฐกิจพอเพียง  จำนวน 2 โครงการ
3. ยุทธศาสตร์การพัฒนาด้านชุมชนและสังคม

   3.1  จัดหาสถานที่เพื่อก่อสร้างเป็นสนามกีฬา และสถานที่ออกกำลังกายและพัฒนาการ กีฬาต่าง ๆ  จำนวน 5 โครงกา

  ๓.๒ การรักษาความสงบเรียบร้อยของชุมชน จำนวน ๔ โครงการ

  ๓.๓ จัดสวัสดิการและให้บริการอย่างทั่วถึง จำนวน ๖ โครงการ

  ๓.๔ เพิ่มประสิทธิภาพและพัฒนาชุมชนให้มีประสิทธิภาพ
จำนวน ๑๑ โครงการ
4. ยุทธศาสตร์การพัฒนาด้านการบริหารและการจัดการ

    4.1 จัดให้มีสถานที่ วัสดุอุปกรณ์และสิ่งอำนวยความสะดวกในการให้การบริการ  จำนวน  11  โครงการ

    4.2 เพิ่มประสิทธิภาพการบริหารจัดการและพัฒนาท้องถิ่น  จำนวน 2 โครงการ

    4.3 นำเทคโนโลยีสารสนเทศหรือเทคโนโลยีสมัยใหม่มาใช้ในการบริการให้มีความสะดวกรวดเร็ว จำนวน 2 โครงการ

    4.4  เพิ่มช่องทางในการรับรู้ข้อมูลข่าวสารให้แก่ประชาชน จำนวน 3 โครงการ

    4.5 ส่งเสริมการมีส่วนร่วมของประชาชน  จำนวน 10 โครงการ
    4.6 เพิ่มประสิทธิภาพด้านการเงินการคลัง จำนวน 3 โครงการ
    4.7 บริหารจัดการองค์กรให้มีประสิทธิภาพและโปร่งใสจำนวน 2 โครงการ


5. ยุทธศาสตร์การพัฒนาด้านสาธารณสุข

    5.1  การให้บริการด้านสาธารณสุข
จำนวน 3 โครงการ
    5.2  พัฒนาระบบบริหารจัดการทางด้านสาธารณสุขจำนวน 2 โครงการ

    ๕.๔ ส่งเสริมป้องกันและควบคุมโรค
จำนวน 2 โครงการ
6. ยุทธศาสตร์การพัฒนาด้านแหล่งน้ำ

    6.1  จัดหา ขุดเจาะบ่อบาดาล
จำนวน 2 โครงการ
    6.2  ก่อสร้าง ปรับปรุง บำรุงรักษาระบบประปา จำนวน 9 โครงการ

    6.3  ก่อสร้างฝายเพื่อกักเก็บน้ำ  จำนวน 2 โครงการ
    6.4  ขุดลอกแหล่งน้ำธรรมชาติ
 จำนวน 3 โครงการ
7. ยุทธศาสตร์การพัฒนาด้านการศึกษา ศาสนา 
    และวัฒนธรรม
    7.1  ส่งเสริมสนับสนุนการศึกษาในท้องถิ่นให้มีประสิทธิภาพ จำนวน 14 โครงการ
    7.2  อนุรักษ์และฟื้นฟูศาสนา ศิลปวัฒนธรรมและภูมิปัญญาท้องถิ่น จำนวน 10 โครงการ
8. ยุทธศาสตร์การพัฒนาด้านทรัพยากรธรรมชาติ 
   และสิ่งแวดล้อม
   8.1  เพิ่มประสิทธิภาพในการส่งเสริมและรักษาสิ่งแวดล้อม จำนวน 2 โครงการ
   ๘.๒ เพิ่มประสิทธิภาพในการจัดการมูลฝอยและสิ่งปฏิกูล จำนวน 1 โครงการ
สำหรับรายละเอียดของแต่ละโครงการท่านสมาชิกก็สามารถดูได้จากร่างแผนพัฒนาสามปี (พ.ศ.2560-2562) ที่ทุกท่านได้รับไปแล้ว


	นายสานนท์  หีดเสน
ประธานสภาฯ
	ครับสำหรับร่างแผนพัฒนาสามปี  (พ.ศ. 2560-2562) ขอให้สมาชิกดูเอกสารบัญชีสรุปโครงการหน้า   220    แนวทางการพัฒนาที่  3  อนุรักษ์และฟี้ฟูศาสนา ศิลปวัฒนธรรมและภูมิปัญญาท้องถิ่น  เป็นโครงการเพื่อส่งเสริมให้คนรุ่นหลังสามารถปฏิบัติศาสนพิธี ได้อย่างถูกต้อง  มีตัวแทนหมู่บ้านละ   3  คน  ซึ่งมีงบประมาณตั้งไว้นะครับ  อยากให้แต่ละหมู่บ้านมีตัวแทนและตัวเองก็ได้นะครับ


	นายเสรี  บุญยเกียรติ  
ส.อบต.หมู่ที่ 1
	ครับ ขอท่านประธานสภาที่เคารพ  ท่านผู้บริหาร  สมาชิกผู้ทรงเกียรติและผู้เข้าร่วมประชุมทุกท่านครับ  กระผมเสรี  บุญยเกียรติ  ส.อบต.หมู่ที่ 1  ครับสมาชิกทุกท่านดูยุทธศาสตร์จังหวัดที่  3   ยุทธศาสตร์ การพัฒนาด้านทรัพยากรธรรมชาติและสิ่งแวดล้อม แนวทางการพัฒนาที่  1   เพิ่มประสิทธิภาพในการส่งเสริมและรักษาสิ่งแวดล้อม   โครงการที่  2  โครงการกำจัดมลพิษ  วัตถุประสงค์  เพื่อกำจัดมลพิษที่ไหลลงสู่แม่น้ำ ลำคลอง  เป้าหมาย  หมู่ที่  1-9   งบประมาณ ปี  2560   จำนวน  30,000  บาท    ผมอยากทราบว่า  มีแนวทางการดำเนินงานอย่างไรบ้างครับ เพราะว่าสิ่งแวดล้อม มันก็มีความสำคัญมากครับ     ขอบคุณครับ

	นายมนัสพงค์  สุทธิเดช
นายก อบต.กะหรอ
	ครับสำหรับยุทธศาสตร์ดังกล่าวผมเห็นว่าเรื่องของสิ่งแวดล้อมจะมีผลกระทบเพิ่มมากขึ้นเรื่อย ๆ  ต่อบ้านเรา สำหรับโครงการที่บรรจุไว้ก็เพื่อใช้ในการรณรงค์ให้ประชาชนในพื้นที่ให้รู้จักและรักษาสิ่งแวดล้อมมากขึ้น

	นายสานนท์  หีดเสน
ประธานสภาฯ
	ครับขอบคุณ  ท่านสมาชิกหมู่ที่  1  มากครับ   สำหรับตัวชี้วัดของโครงการนี้ คือ จำนวนหมู่บ้านกำจัดมลพิษ  ผลที่คาดว่าจะได้รับ  ประชาชนในตำบลมีอากาศที่ดีขึ้น  หน่วยงานรับผิดชอบคือ สำนักงานปลัดนะครับ  ไม่ทราบว่ามีสมาชิกท่านใดมีอะไรจะสอบถามบ้าง  เชิญครับ  ถ้าไม่มีผมจะขออนุมัตินะครับ  ครับสมาชิกท่านใดให้ใช้ร่างแผนพัฒนาสามปี  (พ.ศ. 2560-2562)                 ขอโปรดยกมือครับ

	มติที่ประชุม
	เห็นชอบร่างแผนพัฒนาสามปี     15  คน
ไม่เห็นชอบร่างแผนพัฒนาสามปี   -    คน
งดออกเสียง                           1   คน

	  
	3.2  พิจารณาอนุมัติโอนเงินงบประมาณ

	นายสานนท์  หีดเสน
ประธานสภาฯ
	ครับสำหรับเรื่องของการโอนเงินงบประมาณ ขอเชิญท่านผู้บริหารได้นำเสนอที่ประชุม เชิญครับ

	นายมนัสพงค์  สุทธิเดช
นายก อบต.กะหรอ
	1. เรื่องเดิม
1.1  ตามข้อบัญญัติงบประมาณรายจ่ายประจำปีงบประมาณ     พ.ศ.  255๙    แผนงานบริหารงานทั่วไป งาน บริหารทั่วไป งบลงทุน หมวด ค่าบำรุงรักษาและปรับปรุงครุภัณฑ์ ประเภท ค่าบำรุงรักษาและปรับปรุงครุภัณฑ์ หน้าที่ ๕/25   ตั้งไว้  ๕๐,๐๐๐.-บาท คงเหลือ  ๑๘,๒๗๕.๘๕ บาท เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ
๑.๒ ตามข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙ แผนงานบริหารงานทั่วไป งานบริหารทั่วไป หมวดค่าใช้สอย  ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ หน้าที่ ๓/๒๕  ตั้งไว้   ๔๘,๐๐๐.-บาท   คงเหลือ  ๔๘,๐๐๐.-บาท เพื่อจ่ายเป็นค่าใช้จ่ายในการดำเนินการตามโครงการวันท้องถิ่นไทย
๑.๓ ตามข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙ แผนงานสาธารณสุข งานบริการสาธารณสุขและงานสาธารณสุขอื่น หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ หน้าที่ ๑๑/๒๕   ตั้งไว้   ๒๐,๐๐๐.-บาท   คงเหลือ  ๒๐,๐๐๐.-บาท เพื่อจ่ายเป็นค่าใช้จ่ายในการดำเนินการตามโครงการควบคุมและป้องกันโรคพิษสุนัขบ้า เช่น วัคซีน พร้อมอุปกรณ์ฯลฯ
๑.๔ ตามบันทึกข้อความกองคลัง  ลงวันที่   ๒๓ พฤษภาคม  ๒๕๕๙ เรื่อง แจ้งงบประมาณสำหรับซ่อมแซมบำรุงรักษาระยะ ๒๘๐,๐๐๐ กิโลเมตร  รถยนต์ส่วนกลาง รถบรรทุกดีเซล หมายเลขครุภัณฑ์ ๐๐๑-๕๐-๐๐๐๑ ไม่เพียงพอ
2. ข้อเท็จจริง
ตามที่กองคลังแจ้งงบประมาณสำหรับซ่อมแซมบำรุงรักษาระยะ ๒๘๐,๐๐๐ กิโลเมตร  รถยนต์ส่วนกลาง รถบรรทุกดีเซล หมายเลขครุภัณฑ์ ๐๐๑-๕๐-๐๐๐๑ ไม่เพียงพอ  หน่วยงานสำนักงานปลัดองค์การบริหารส่วนตำบลกะหรอ จึงขอโอนงบประมาณเพิ่มเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ เป็นเงิน  ๖๐,๐๐๐.-บาท
-  จากแผนงานบริหารงานทั่วไป  งานบริหารทั่วไป  งบดำเนินงาน   หมวด  ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ   เพื่อจ่ายเป็นค่าใช้จ่ายในการดำเนินการตามโครงการวันท้องถิ่นไทย  เป็นเงิน  ๔๐,๐๐๐.-บาท 
- จากแผนงานสาธารณสุข  งานบริการสาธารณสุขและงานสาธารณสุขอื่น งบดำเนินงาน  หมวด ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ เพื่อจ่ายเป็นค่าใช้จ่ายในการดำเนินการตามโครงการควบคุมและป้องกันโรคพิษสุนัขบ้า เช่น วัคซีน พร้อมอุปกรณ์ ฯลฯ เป็นเงิน  ๒๐,๐๐๐.-บาท
3. ข้อกฎหมาย
3.1 ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และแก้ไขเพิ่มเติม (ฉบับที่ 3) พ.ศ. 254๓ ข้อ 2๗ “การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจของอนุมัติของสภาท้องถิ่น
4. ข้อพิจารณา
๔.๑ เห็นควรพิจารณาโอนลดงบประมาณรายจ่าย ประจำปี ๒๕๕๙ จากแผนงานบริหารงานทั่วไป  งานบริหารทั่วไป  งบดำเนินงาน   หมวด  ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ   เพื่อจ่ายเป็นค่าใช้จ่ายในการดำเนินการตามโครงการวันท้องถิ่นไทย  หน้า ๓/๒๕ ลำดับที่ ๑ รายการที่  ๑  เป็นเงิน  ๔๐,๐๐๐.-บาท 
๔.๒ เห็นควรพิจารณาโอนลดงบประมาณรายจ่าย ประจำปี ๒๕๕๙  จากแผนงานสาธารณสุข  งานบริการสาธารณสุขและงานสาธารณสุขอื่น งบดำเนินงาน  หมวด ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ เพื่อจ่ายเป็นค่าใช้จ่ายในการดำเนินการตามโครงการควบคุมและป้องกันโรคพิษสุนัขบ้า เช่น วัคซีน พร้อมอุปกรณ์ ฯลฯ หน้าที่ ๑๑/๒๕ รายการที่ ๑ เป็นเงิน  ๒๐,๐๐๐.-บาท
๔.๓ เห็นควรพิจารณาโอนเพิ่มงบประมาณรายจ่ายประจำปีงบประมาณ  255๙    แผนงานบริหารงานทั่วไป งาน บริหารทั่วไป งบลงทุน หมวด ค่าบำรุงรักษาและปรับปรุงครุภัณฑ์ ประเภท ค่าบำรุงรักษาและปรับปรุงครุภัณฑ์    เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ   หน้าที่ ๕/25   เป็นเงิน  ๖๐,๐๐๐.-บาท

	นายสานนท์  หีดเสน
ประธานสภาฯ
	ครับ  ไม่ทราบว่ามีสมาชิกท่านใดมีอะไรจะสอบถามบ้าง  เชิญครับ  ถ้าไม่มีผมจะขอมติที่ประชุมนะครับ  ครับสมาชิกท่านใดเห็นชอบให้โอนเงินงบประมาณรายจ่ายประจำปีงบประมาณ พ.ศ.                 2559 ขอโปรดยกมือครับ


	มติที่ประชุม
	เห็นชอบ                            15  คน
ไม่เห็นชอบ                           -    คน
งดออกเสียง                          1   คน


	
	3.3 พิจารณาแก้ไขเปลี่ยนแปลงปริมาณงานโครงการปรับปรุงถนนสายประชา-อารีย์  หมู่ที่  5

	นายสานนท์  หีดเสน
ประธานสภาฯ
	ครับขอเชิญท่านผู้บริหารได้นำเสนอเรื่องการแก้ไขเปลี่ยนแปลงปริมาณงานโครงการปรับปรุงถนนสายประชา – อารีย์ หมู่ที่ 5 เชิญครับ


	นายภานุ  อู่ทองคำ
รองนายก อบต.กะหรอ
	1. เรื่องเดิม 
ตามที่ กองช่าง มีความประสงค์จะดำเนินการ ตามข้อบัญญัติงบประมาณรายจ่ายประจำปีงบประมาณ  2559 หมวดค่าที่ดินและสิ่งก่อสร้าง ค่าก่อสร้างสิ่งสาธารณูปโภค หน้าที่ 19/25 รายการที่ 4  โครงการปรับปรุงถนนสายประชา – อารีย์  หมู่ที่ 5 ตำบลกะหรอ จำนวนเงิน 96,600.-บาท  นั้น
2. ข้อเท็จจริง  
บัดนี้ กองช่าง ได้ดำเนินการตรวจสอบพื้นที่ก่อนดำเนินการ โครงการปรับปรุงถนนสายประชา – อารีย์  หมู่ที่ 5 ตำบลกะหรอ  ปรากฏว่ามีประชาชนได้ทำการปลูกต้นไม้ ต้นยางพารา ไม้สะเดา รุกล้ำเข้ามาในเขตทางสาธารณะที่จะดำเนินการปรับปรุงถนนสายประชา – อารีย์  หมู่ที่ 5  ทำให้ไม่สามารถดำเนินการปรับปรุงถนน กว้าง 4.00 เมตร ยาว 600 เมตร ได้ และมีน้ำกัดเซาะตลิ่งบริเวณลำห้วยริมถนนสายดังกล่าว ความยาวประมาณ 100 เมตร ทำให้ความกว้างลดลง
๓. ข้อเสนอแนะ 
จึงเห็นควรทำการปรับเปลี่ยนแก้ไขปริมาณงาน ขนาด และความกว้างถนนดังกล่าว      ดังรายละเอียดต่อไปนี้
ข้อความเดิม  
โครงการปรับปรุงถนนสายประชา – อารีย์  หมู่ที่ 5 ตำบลกะหรอ อำเภอนบพิตำ  จังหวัดนครศรีธรรมราช  ระยะทาง 600 เมตร  สภาพเดิมถนนเป็นทรายหน้าตะแกรง  กว้างเฉลี่ย 4.00 เมตร  เกรดปรับพื้นทางตามสภาพพื้นที่ของถนนและเกรดเกลี่ยเรียบชั้นพื้นทาง  ใช้หินคลุกจำนวนไม่น้อยกว่า 120 ลบ.ม.  ทำเป็นผิวจราจรกว้างเฉลี่ย 4.00 เมตร หนาเฉลี่ย 1.05 เมตร พร้อมเกรดเกลี่ยเรียบตลอดระยะทางและติดตั้งป้ายประชาสัมพันธ์โครงการ แบบชั่วคราว จำนวน 1 ป้าย (ปรากฏในแผนพัฒนาปี 2559 หน้า 86 ) ตั้งไว้ 96,600.- บาท
แก้ไขเป็นข้อความใหม่
โครงการปรับปรุงถนนสายประชา – อารีย์  หมู่ที่ 5 ตำบลกะหรอ อำเภอนบพิตำ  จังหวัดนครศรีธรรมราช  ช่วงที่ 1 กว้างเฉลี่ย 4.00 เมตร  ยาว 250 เมตร ช่วงที่ 2  กว้างเฉลี่ย 3.00 เมตร  ยาว 350 เมตร เกรดปรับพื้นทางตามสภาพพื้นที่ของถนนและเกรดเกลี่ยเรียบชั้นพื้นทาง  ใช้หินคลุกจำนวนไม่น้อยกว่า 102.50 ลบ.ม.  ทำเป็นผิวจราจร ช่วงที่ 1 กว้างเฉลี่ย 4.00 เมตร ยาว 250 เมตร หนาเฉลี่ย 0.05 เมตร ช่วงที่ 2  กว้างเฉลี่ย 3.00 เมตร ยาว 350 เมตร หนาเฉลี่ย 0.05 เมตรพร้อมเกรดเกลี่ยเรียบตลอดระยะทางและติดตั้งป้ายประชาสัมพันธ์โครงการ แบบชั่วคราว จำนวน 1 ป้าย (ปรากฏในแผนพัฒนาปี 2559 หน้า 86 ) ตั้งไว้ 87,200.- บาท


	นายเสรี  บุญยเกียรติ  
ส.อบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน กระผมนายเสรี บุญยเกียรติ  ส.อบต.หมู่ 1   กระผมขอถามเพื่อรู้นะครับ ว่าในกรณีถนนสายที่แคบปกติ  ซึ่งปกติความกว้างต้อง  4  เมตร  ใช่หรือไม่ครับ  ถ้าเกิดพื้นที่ในลักษณะหมู่ที่  1  และหมู่ที่ 5  สภาพพื้นที่จริง  มันน่าจะทำ   3  เมตร  ได้เพราะมันไปติดกับต้นไม้  คู                                 ผมอยากจะให้อธิบายหน่อยว่าสามารถทำได้ไม่   และก็ระยะถั่วเฉลี่ยการทำ  3  เมตร  4   เมตร  จะคำนวณอย่างไร   ผมจะได้ไปพูดคร่าว ๆ กับทางหมู่บ้านของผมให้ถูกต้อง  เกี่ยวกับ 3 เมตร 4  เมตร  ผมถามเพื่อรู้นะครับ  ขอบคุณครับ

	นายมนัสพงค์  สุทธิเดช
นายกอบต.กะหรอ
	ครับสำหรับถนนปรับปรุง ปริมาณงานก็คำนวณจากปริมาณหินที่ใช้ในการถม สภาพถนนเดิมว่าเป็นอย่างไร


	นายสานนท์  หีดเสน
ประธานสภาฯ
	ครับ  ไม่ทราบว่ามีสมาชิกท่านใดมีอะไรจะสอบถามบ้าง  เชิญครับ  ถ้าไม่มีผมจะขอมติที่ประชุมนะครับ  ครับสมาชิกท่านใดเห็นชอบให้แก้ไขเปลี่ยนแปลงปริมาณงานโครงการปรับปรุงถนนสายประชา-อารีย์  หมู่ที่  5  ขอโปรดยกมือครับ


	มติที่ประชุม
	เห็นชอบ                            15  คน
ไม่เห็นชอบ                           -    คน
งดออกเสียง                          1   คน


	
	3.4  พิจารณาอนุมัติจ่ายขาดเงินสะสม

	นายสานนท์  หีดเสน
ประธานสภาฯ
	ครับสำหรับการพิจารณาอนุมัติจ่ายขาดเงินสะสมนั้น  มีโครงการที่จะขออนุมัติจ่ายขาดเงินสะสมอยู่ 3  โครงการ ดังต่อไปนี้ 
1. โครงการขุดลอกเหมืองส่งน้ำฝายคลองท่าพุด (ด้านทิศใต้ปลักแก้ว) หมู่ที่ 5,4 ตำบลกะหรอ  โดยทำการขุดลอกฝายคลองท่าพุด ขนาดกว้างเฉลี่ย 1.50 – 3.20 เมตร ยาว 1,750 เมตร ลึกเฉลี่ย 1.00 เมตร งานขุดลอกดินถม ช่วงที่ 1 (ด้านทิศใต้ปลักแก้ว) ยาว 1,500 เมตร กว้างเฉลี่ย 2.20 เมตร ลึกเฉลี่ย 1.00 เมตร ช่วงที่ 2 (ด้านทิศใต้ปลักแก้ว) ยาว 250 เมตร กว้างเฉลี่ย 1.80 เมตร ลึกเฉลี่ย 0.80 เมตร งานรื้อถนน กว้างเฉลี่ย 
4.00 เมตร ยาว 5.00 เมตร พร้อมวางท่อระบายน้ำ ขนาด 1.00 x 1.00 เมตร จำนวน 6 ท่อน (คุณภาพชั้น 3 มอก.) พร้อมติดตั้งป้ายโครงการ จำนวน 1 ป้าย รวมเป็นเงินในการดำเนินการ 148,100.-บาท (หนึ่งแสนสี่หมื่นแปดพันหนึ่งบาทถ้วน) (ปรากฏในแผนพัฒนาปี 2559 หน้า 161 ข้อ 1)  เข้าหลักเกณฑ์การใช้จ่ายเงินสะสมขององค์กรปกครองส่วนท้องถิ่น  ตามหนังสือ  ที่ มท  0808.2/ว.1438 ลงวันที่ 10 มีนาคม 2559 ข้อ 2.3.2 (2)
2. โครงการขุดลอกเหมืองส่งน้ำ หมู่ที่ 6 ตำบลกะหรอ โดยทำการขุดลอกเหมืองส่งน้ำ กว้างเฉลี่ย 1.50 เมตร ยาว 360 เมตร ลึกเฉลี่ย 1.00 เมตร งานหินทิ้งป้องกันการกัดเซาะ จำนวน 1 จุด งานถางป่าเหมืองและคันเหมือง พร้อมติดตั้งป้ายโครงการ แบบชั่วคราว จำนวน 1 ป้าย รวมเป็นเงินในการดำเนินการ 41,100.-บาท  (สี่หมื่นหนึ่งพันหนึ่งร้อยบาทถ้วน)  (ปรากฏในแผนพัฒนาปี 2559 หน้า 161 ข้อ 1)  เข้าหลักเกณฑ์การใช้จ่ายเงินสะสมขององค์กรปกครองส่วนท้องถิ่น  ตามหนังสือ  ที่ มท0808.2/ว.1438 ลงวันที่10 มีนาคม 2559 ข้อ2.3.2 (2)

3. โครงการเจาะบ่อบาดาล หมู่ที่ 1 บ้านในโคร๊ะ ตำบลกะหรอ โดยทำการเจาะบ่อบาดาล PVC dia 6” ลึกประมาณ 60 เมตร พร้อมติดตั้งป้ายโครงการ จำนวน 1 ป้าย เป็นเงินในการดำเนินการ 184,500.-บาท (หนึ่งแสนแปดหมื่นสี่พันห้าร้อย   บาทถ้วน) ตามแบบของกระทรวงทรัพยากรธรรมชาติและสิ่งแวดล้อม  (ปรากฏในแผนพัฒนาปี 2559 หน้า 154 ข้อ 1)  เข้าหลักเกณฑ์การใช้จ่ายเงินสะสมขององค์กรปกครองส่วนท้องถิ่น  ตามหนังสือ  ที่ มท  0808.2/ว.1438 ลงวันที่ 10 มีนาคม 2559 ข้อ 2.3.2 (2) รวมเป็นเงินทั้งสิ้น  373,700.- บาท  (สามแสนเจ็ดหมื่นสามพันเจ็ดร้อยบาทถ้วน)
ต่อไปขอเชิญเลขานุการสภาได้ชี้แจงเกี่ยวกับหลักกฎหมายในเรื่องของการจ่ายขาดเงินสะสม


	นางสุชาดา  ทองคงแก้ว
เลขานุการสภา ฯ
	ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน  และการตรวจเงินขององค์กรปกครองส่วนท้องถิ่น พ.ศ.2547 “ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไขดังต่อไปนี้
        (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครอง
ส่วนท้องถิ่น หรือตามที่กฎหมายกำหนด
       (2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว
       (3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป
       - หนังสือ ด่วนที่สุด ที่ มท 0808.2/ว.1438 ลงวันที่ 10 มีนาคม 2559 เรื่อง หลักเกณฑ์การใช้เงินสะสมขององค์กรปกครองส่วนท้องถิ่น นั้น (สำเนาหนังสือปรากฏแนบท้าย)           
           ข้อ 2.3.2 ให้กระทำได้เฉพาะโครงการหรือกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ในด้านการบริการชุมชนและสังคม  กิจการที่เป็นการเพิ่มพูนรายได้ หรือกิจการที่จัดทำขึ้นเพื่อบำบัดความเดือดร้อนของประชาชนตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน  และการตรวจเงินขององค์กรปกครองส่วนท้องถิ่น พ.ศ. 2557 ข้อ  89  โดยพิจารณาให้ความสำคัญในด้านต่างๆ ดังนี้
(1) สนับสนุนการดำเนินงานตามหลักปรัชญาเศรษฐกิจพอเพียง(2) โครงการเกี่ยวกับการปรับปรุงหรือจัดให้มีแหล่งน้ำด้านการเกษตร  เช่น ฝาย แก้มลิง คลองไส้ไก่ ท่อส่งน้ำ สระขนมครกในพื้นที่การเกษตร การขุดสระ บ่อบาดาลเพื่อการเกษตร  เป็นต้น(3) ปรับปรุงหรือจัดให้มีแหล่งน้ำเพื่อการอุปโภคบริโภค  เช่น ประปาหมู่บ้าน  ถังเก็บน้ำกลางหรือถังเก็บน้ำฝนในที่สาธารณะ โอ่งน้ำ บ่อบาดาลเพื่อการอุปโภคบริโภค เป็นต้น
(4) โครงการส่งเสริมการท่องเที่ยวตามนโยบายรัฐบาล  (การท่องเที่ยววิถีไทย)  การส่งเสริมกิจกรรม ด้านการท่องเที่ยวในท้องถิ่น  เช่น  การก่อสร้างหรือปรับปรุงแหล่งท่องเที่ยว  สิ่งอำนวยความสะดวกแก่นักท่องเที่ยว เช่น ห้องสุขา ศาลาที่พัก ลานจอดรถ ฯลฯ การดูแลรักษาความปลอดภัยนักท่องเที่ยว การจัดให้มีไฟฟ้าและแสงสว่าง เป็นต้น
(5) โครงการส่งเสริมการใช้ยางพาราภายในประเทศตามนโยบายรัฐบาล  ซึ่งในขณะนี้การยางแห่งประเทศไทย (กยท.) อยู่ระหว่างการดำเนินการรับซื้อยางจากเกษตรกรเพื่อนำไปใช้ในโครงการ เมื่อทราบแนวทางปฏิบัติที่ชัดเจนเกี่ยวกับรายชื่อผู้ประกอบการที่มีสิทธิเข้าร่วมโครงการ ประเภทโครงการ มาตรฐานวัสดุหรือผลิตภัณฑ์ รวมทั้งราคามาตรฐาน หรือราคากลางแล้ว กระทรวงมหาดไทยจะได้แจ้งให้องค์กรปกครองส่วนท้องถิ่นทราบและถือปฏิบัติอีกครั้งหนึ่ง
(6) โครงการหรือกิจการตามอำนาจหน้าที่ที่องค์กรปกครองส่วนท้องถิ่นเห็นว่าจำเป็นต้องดำเนินการเพื่อประโยชน์ของประชาชน


	นายสานนท์  หีดเสน
ประธานสภาฯ
	ครับ  ไม่ทราบว่ามีสมาชิกท่านใดมีอะไรจะสอบถามบ้าง  เชิญครับ  ถ้าไม่มีผมจะขอมติที่ประชุมนะครับ  ครับสมาชิกท่านใดเห็นควรอนุมัติให้มีการจ่ายขาดเงินสะสมโครงการทั้งสามโครงการดังกล่าว  วงเงินอนุมัติ ทั้งสิ้น  373,700.- บาท  (สามแสนเจ็ดหมื่นสามพันเจ็ดร้อยบาทถ้วน)  ขอโปรดยกมือครับ


	มติที่ประชุม
	อนุมัติ                           15  คน
ไม่อนุมัติ                          -    คน
งดออกเสียง                      1   คน


	ระเบียบวาระที่ 4
	เรื่องอื่นๆ

	นายไพศาล  สมจิตร 
ส.อบต.หมู่ที่ 3
	เรียนท่านประธานสภาที่เคารพ   คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายไพศาล   สมจิตร  ส.อบต. หมู่ที่ 3  ผมอยากให้ช่างไปสำรวจ  ปัญหา ถนนหัวเขื่อน ถนนยุบ ซอยด่านกลาง   (ม่อนจู)

	นายมนัสพงค์  สุทธิเดช
นายก อบต.กะหรอ
	ครับผมจะให้ช่างไปดูแลนะครับ  ขอบคุณครับ

	นายสานนท์  หีดเสน
ประธานสภาฯ
	ครับวันนี้ขอขอบคุณทุกท่านนะครับ  ที่ได้เข้าร่วมประชุมร่วมกัน ไม่ทราบว่าสมาชิกท่านใด  มีอะไรจะซักถามเพิ่มเติมอีกหรือไม่   ถ้าไม่มีวันนี้ขอขอบคุณ  ท่านสมาชิกสภา  คณะผู้บริหาร  ท่านสารวัตรกำนัน  ท่านผู้ใหญ่บ้าน  ประชาคม  และผู้เข้าร่วมประชุมทุกท่าน  สำหรับวันนี้  ผมขอปิดการประชุมครับ   ขอบคุณครับ   


ปิดการประชุม                16.15     น. 
 
             (นางสุชาดา  ทองคงแก้ว)                                 (นายสานนท์  หีดเสน)
เลขานุการสภาองค์การบริหารส่วนตำบลกะหรอ      ประธานสภาองค์การบริหารส่วนตำบลกะหรอ
             ผู้จดรายงานการประชุม

                      ผู้รับรองรายงานการประชุม
   (นายเสรี  บุญยเกียรติ )                 (นายสมพงค์  สามารถ)          (นางวรรณพร  ทองมี)
 ประธานคณะกรรมการตรวจ
         คณะกรรมการตรวจ
    คณะกรรมการตรวจ
    รายงานการประชุม

          รายงานการประชุม              รายงานการประชุม
